paragraph_text: Rijeka je prirodna granica između pokrajina Río Negro i Neuquen. Njene duboke vode su prozirne i imaju prosječan protok od 700 m³/s. Njeno porječje ima površinu od 61.723&nbsp;km² i obuhvaća gotovo sve rijeke i potoke Atlantskog bazena u regiji, kao i veliku mrežu jezera. Vode Limaya se koriste za hidrolektrane na pet brana: Alicurá, Piedra del Águila, pichi Picún Leufú, El Chocón i Arroyito, zajedno s kompleksom Cerros Colorados na rijeci Neuquén te proizvode više od jedne četvrtine ukupne hidroenergije u zemlji. Izgradnja uzastopnih brana i akumulacija je smanjila duljinu rijeke s prvotnih oko 450 km. Pored rijeke, u mjestu Arroyito, izgrađeno je godine 1980. jedino postrojenje za tešku vodu u Južnoj Americi.